ഒറ്റയ്ക്ക് താമസിക്കുന്ന വീട്ടമ്മ കുഴഞ്ഞു വീണു രക്ഷകരായി അഗ്നിരക്ഷാസേന പെരുമ്ബാവൂര്: പുല്ലുവഴിയില് ഒറ്റയ്ക്ക് താമസിക്കുന്ന വീട്ടമ്മ കുഴഞ്ഞുവീണപ്പോള് അകത്തുനിന്നു പൂട്ടിയിരുന്ന വീട്ടില്നിന്നു രക്ഷിച്ച് അവരെ ആശുപത്രിയിലെത്തിച്ച് അഗ്നിരക്ഷാ സേന. പുല്ലുവഴി കാവാട്ട് മേരി ജോണ് 60 എന്ന വീട്ടമ്മ വെളുപ്പിന് ബാത്ത് റൂമില് പോകാന് എഴുന്നേറ്റപ്പോള് പ്രഷര് കുറഞ്ഞ് ബെഡില് കുഴഞ്ഞ് വീഴുകയായിരുന്നു. ഒറ്റയ്ക്ക് താമസിക്കുന്നതിനാല് അകത്ത് നിന്ന് പൂട്ടിയിരുന്ന ഡോര് തുറക്കാന് വീട്ടമ്മയ്ക്ക് സാധിക്കാത്തതിനാല് ബോധം തെളിഞ്ഞപ്പോള് മൊബൈല് ഫോണി ലൂടെ അഗ്നിരക്ഷാ സേനയുടെ സഹായം തേടി. പെരുമ്ബാവൂര് അഗ്നി രക്ഷാ നിലയം സ്റ്റേഷന് ഓഫീസര് എന്.എച്ച്. അസൈനാരുടെ നേതൃത്വത്തില് ജനലിന്റെ അഴികള് കട്ടര് ഉപയോഗിച്ച് മുറിച്ച് നീക്കി സേനാംഗങ്ങള് വീട്ടില് പ്രവേശിച്ച് വീട്ടമ്മയെ പുറത്തു കൊണ്ടുവന്നു. തുടര്ന്ന് സേനയുടെ ആംബുലന്സില് ഇവരെ ആശുപത്രിയില് എത്തിച്ചു. ഇന്നലെ രാവിലെ ആറിനാണ് സംഭവം.